**Ei sunt aici!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ei sunt aici!

…

Tocmai când citeam despre-a țării soartă,

M-a fulgerat un gând, parcă dintr-o dată:

...

Dacă-n fruntea țării, toți acești maeștri,

Care au pretenții de bani și de respect,

Nu cumva de fapt, sunt extratereștri

Și noi nu ținem cont exact de-acest aspect?!

…

Dacă noi greșim, văzând în ei melteni,

Sau imbecili cu școală, tembeli cretinoizi,

Iar ei, veniți din stele, aleși nepământeni,

Vor să civilizeze gloata de hominizi?!

…

Eu cred că așa este, că toți acești mutanți

Care ne onorează spunând că sunt români,

Sunt pentru țara noastră atât de importanți,

Că pentru ei nu suntem îndeajuns de buni!

…

Stau să mă întreb, cum s-a-ntâmplat oare,

De unde au venit, acești extratereștri,

Atât de speciali și-n șmecherii maeștri

Și unde-s ale lor castroane zburătoare?!

…

Noi îi mai criticăm, însă până la urmă,

Ei nu au nicio vină că sunt așa cum sunt,

Ci să le mulțumim că sunt pe-acest pământ

Și ne ridică neamul de la cireadă-n turmă!

...

Așa cum or fi ei, mai mari, poate mai mici

Să nu-i mai criticăm pe-acești aleși mutanți,

Chiar dacă-s vicioși, să fim mai toleranți

Și să ne bucurăm că azi, ei sunt aici!